text: Kultur-udkant: Undrer sig over, at de ikke bliver anmeldt
  11 juli 2015 kl. 15.54
  Varde Sommerspil, som omsætter for fem millioner kroner og i år har spillet Shrek for 28.500, undrer sig over, at de slet ikke er blevet anmeldt i de større landsaviser. Kun Varde Ugeavis har bragt en anmeldelse - med seks stjerner.
  - Jeg kan ikke forestille mig, at en semi-professionel forestilling i København ikke ville blive anmeldt, siger formand for Varde Sommerspil, Hans Kaarde Gundersen, til TV SYD. Og i Århus er det er lignede spil, som kun er halvt så stort - både i omsætning og tilskuertal - og der kommer Jyllands Postens anmelder.
  Heller ikke det lokale dagblad, JydskeVestkysten, har haft en anmeldelse. Og det vil folkene bag forestillingen.
  - Omtale er godt - og det har vi fået, men en anmeldelse er mere 
  subjektiv, og den kan vi bruge til noget, siger formanden.
  Han understreger, at Varde Sommerspil har 400 frivillige der knokler og udgifter for fire millioner kroner.
  - Så det er ikke nogen bolsjebutik det her, men vi driver det faktisk uden offentligt tilskud - og har alligevel et overskud. Det er der ikke mange teatre i København, der kan klare, siger Hans Kaarde 
  Gundersen.
  Interview med Hans Gaarde Gundersen (Varighed 2:46)
  